paragraph_text: Brett Trevor Holman (Bankstown, New South Wales, 27. ožujka 1984.) australski je nogometaš, koji je trenutačno bez klupskog angažmana. Igra na poziciji veznog igrača. Bivši je australski reprezentativac. Australski su ga navijači prozvali Holminho, zbog sličnog stila igre kao Brazilac Ronaldinho. Za reprezentaciju je dva puta postigao pogotke na Svjetskim nogometnim prvenstvima, oba 2010. godine.